English: Diolch, Delyth. Well, just to address that last one first, we thought very carefully about whether I should go to COP27, or indeed, the First Minister should go, but I'm actually attending COP15 in Canada - the biodiversity COP - which is a decision-making COP. And given the carbon footprint of going all over the place, and given that this isn't a decision-making COP - it's an implementation COP; we have a team of officials out there working on the implementation side of it, but we thought that the platform was better used at COP15 because we need to develop the 30x30 targets, and it's a decision-making COP. So, it was balanced carefully. We really thought about it, and I did very seriously think about going, but, on balance, we decided - it's Wales in Canada year as well - that the COP15 ministerial attendance was very important. But just to be really clear, we have a team of officials out at COP27 taking part in the implementation talks, which are obviously the very important part of what's going on there. And it's why it was so disappointing that the UK Prime Minister, who actually has a seat at the table, which sadly I do not, was so reluctant to take that leading role, which I think is a very important point. And, then, in terms of all the other technical things, in terms of the carbon capture, utilisation and storage models, we are taking part in the trials in north Wales - the HyNet trials. There are real issues around how the technology would work in the rest of Wales because there are no suitable storage opportunities. We're looking at a whole series of pieces of work about whether a pipeline - how it would work, but it's likely to be quite expensive, and, unfortunately, some of the heavy industry that needs it is in south Wales. So, we're very much taking part in HyNet, it's called, in north-east Wales, and helping industry there to take part in it. Our - I don't know what word to use; 'scepticism' is too hard a word - but our worry is that over-reliance on a technology not yet proven on our path to net zero will end up with us not getting there. So, if the technology is proven, then we will, yes, of course, embrace it, and we're working very hard with Valero, Tata Steel, and a number of other very heavy industries along the south coast here to try and understand how that might work for them, and indeed, actually, how the carbon stored might be reutilised, as you said. But that technology has been a long time coming, and isn't there yet - it works at small scale, but there's no at-scale yet. And I'm just a bit worried that an over-reliance on a technology that's not yet there to save us all might not save us all. So I just want to be clear on that. And then, on hydrogen, it's clear that making hydrogen at scale at the moment requires fossil fuels. But we will be very clear that, although we will allow that to happen in Wales, because we need the hydrogen, we will not be stuck with stranded assets or old technology and we will be sure that anyone who's getting licences to do that is on a path to green hydrogen at speed. And I've had a large number of really interesting discussions with the global heads of various renewable industries about making sure that we have a planning sector that both encourages the hydrogen use, but also does not get stuck as a test bed for old technology and then it moves on to a bigger scale some place else. So, calibrating that is very much part of the strategy. And then, just to reassure you that we are very much working on it, and when we bring the strategy forward, it will very much have been worked on, and then wanting the Senedd's views on where to take it from there.
Welsh: Diolch, Delyth. Wel, i ymdrin â'r un olaf yna yn gyntaf, roeddem ni'n ystyried yn ofalus iawn a ddylwn i fynd i COP27, neu yn wir, a ddylai'r Prif Weinidog fynd, ond rydw i mewn gwirionedd yn mynd i COP15 yng Nghanada - y COP bioamrywiaeth - sef y COP sy'n gwneud penderfyniadau. Ac o ystyried yr ôl troed carbon yn sgil mynd dros y lle i gyd, ac o ystyried nad yw hwn yn COP sy'n gwneud penderfyniadau - mae'n COP gweithredu; mae gennym dîm o swyddogion allan yno yn gweithio ar yr ochr weithredu ohono, ond roeddem yn credu y byddai'n well defnyddio'r llwyfan yn COP15 oherwydd bod angen i ni ddatblygu'r targedau 30x30, ac mae'n COP sy'n gwneud penderfyniadau. Felly, cafodd ei gydbwyso'n ofalus. Roeddem ni wir yn ystyried y peth, ac fe wnes i feddwl o ddifrif am fynd, ond, ar y cyfan, fe benderfynom ni - mae'n flwyddyn Cymru yng Nghanada hefyd - bod presenoldeb gweinidogol yn COP15 yn bwysig iawn. Ond dim ond i fod yn glir iawn, mae gennym dîm o swyddogion allan yn COP27 yn cymryd rhan yn y trafodaethau gweithredu, sy'n amlwg yn rhan bwysig iawn o'r hyn sy'n digwydd yno. A dyna pam yr oedd hi mor siomedig bod Prif Weinidog y DU, sydd â sedd wrth y bwrdd mewn gwirionedd, yn anffodus does gen i ddim un, mor amharod i gymryd y swyddogaeth flaenllaw honno, sydd, yn fy marn i, yn bwynt pwysig iawn. Ac, wedyn, o ran yr holl bethau technegol eraill, o ran y modelau dal, defnyddio a storio carbon, rydym ni'n cymryd rhan yn y treialon yn y gogledd - y treialon HyNet. Mae yna broblemau gwirioneddol yn ymwneud â sut y byddai'r dechnoleg yn gweithio yng ngweddill Cymru oherwydd does dim cyfleoedd storio addas. Rydym ni'n edrych ar gyfres gyfan o ddarnau o waith ynghylch a fyddai piblinell - sut y byddai'n gweithio, ond mae'n debygol o fod yn eithaf drud, ac, yn anffodus, mae rhai o'r diwydiannau trwm sydd ei angen yn y de. Felly, rydym ni'n cymryd rhan lawn yn HyNet yn y gogledd-ddwyrain, ac yn helpu diwydiant yno i gymryd rhan ynddo. Ein - dydw i ddim yn gwybod pa air i'w ddefnyddio; mae 'amheuaeth' yn air rhy gryf - ond ein pryder yw y bydd gorddibyniaeth ar dechnoleg nad yw wedi'i brofi eto ar ein llwybr i sero net yn dod i ben a ninnau heb gyrraedd yno. Felly, os profir y dechnoleg, yna byddwn, wrth gwrs, yn ei chofleidio, ac rydym yn gweithio'n galed iawn gyda Valero, Tata Steel, a nifer o ddiwydiannau trwm iawn eraill ar hyd arfordir y de yma i geisio deall sut y gallai hynny weithio iddyn nhw, ac yn wir, mewn gwirionedd, sut y gellid ailddefnyddio'r carbon a storiwyd, fel y dywedoch chi. Ond mae'r dechnoleg honno yn hir yn dod, ac nid yw yno eto - mae'n gweithio ar raddfa fach, ond does dim ar unrhyw raddfa eto. Ac rwy'n poeni braidd y byddai gorddibyniaeth ar dechnoleg nad yw yno eto i'n hachub ni i gyd efallai yn methu â'n hachub ni i gyd. Felly rwyf eisiau bod yn glir ar hynny. Ac yna, ar hydrogen, mae'n amlwg bod angen tanwyddau ffosil ar gyfer gwneud hydrogen ar raddfa fawr ar hyn o bryd. Ond i fod yn glir iawn, er y byddwn ni'n caniatáu i hynny ddigwydd yng Nghymru, oherwydd mae angen yr hydrogen arnom ni, ni fyddwn ni'n cael ein dal yn ôl gyda hen asedau na hen dechnoleg a byddwn ni'n sicr bod unrhyw un sy'n cael trwyddedau i wneud hynny ar lwybr i hydrogen gwyrdd yn gyflym iawn. Ac rwyf wedi cael nifer fawr o drafodaethau diddorol iawn gyda phenaethiaid byd-eang o wahanol ddiwydiannau adnewyddadwy ynglŷn â gwneud yn siŵr bod gennym ni sector cynllunio sy'n annog y defnydd o hydrogen, ond hefyd yn osgoi mynd yn sownd fel mainc arbrofi ar gyfer hen dechnoleg ac yna'n symud ymlaen i raddfa fwy, yn rhywle arall. Felly, mae calibreiddio yn rhan fawr o'r strategaeth. Ac yna, dim ond i'ch sicrhau chi ein bod yn gweithio'n galed, a phan fyddwn yn cyflwyno'r strategaeth, bydd ôl gwaith manwl arni, ac yna byddwn yn disgwyl barn y Senedd ynghylch ble i fynd nesaf.